Calandreta Pech-Mary

3 chemin Dieudonné Costes

11000 Carcassonne

04.68.47.34.64

**Tèxtes de la classa dels CM1 e CM2**

Roja e jauna coma la polida crotz nòstra,

Verda coma la natura,

E un arcolan grand per bufar l’aire de la Libertat !

***Arthur Brown CM2***

**Lenga**

Qual ten la lenga ten la clau !

Coma una planeta, la lenga vira,

vira dins las bocas, vira sus ela meteissa e jamai s’arrèsta !

***Lola Azéma CM2***

**Lenga**

Una lenga vièlha

Una lenga remirabla

Coma una rosèla, coma un pissalièch

Mesclum de beutat e de gràcia

Esclaira coma un solelh Occitania

Lenga de sòmis

L’occitan !

***Zacharie Miraoui CM2***

**Lenga**

La lenga que d’unes vòlon embarrar

E nosaus sèm aquí per las desliurar !

Qual ten la lenga ten la clau !

Nosaus, avèm la lenga, tenèm la clau !

***Arthur Brown CM2***

**Una lenga**

Una lenga per cantar

Una lenga per èsser fièra

Una lenga per èsser polida

Una lenga per se contar

Una lenga per arrestar lo mal

Una lenga per èsser liura

Una lenga per parlar e dire

Una lenga d’amor

Una lenga per totjorn !

***Célia Sebain CM2***

**Lenga**

Lenga fragila

Lenga occitana

Embarrada dins ta gàbia

Quora t’anam desliurar ?

Lenga fragila

Lenga occitana

La gàbia es tampada

Tres torns an fait

Lenga fragila

Lenga occitana

Desbrumba pas qual ten la lenga ten la clau

Un jorn t’anam desliurar.

***Saël Prélot CM2***

**L’òme e la bèstia**

Al fons del bòsc,

Una bèstia !

Un òme pel bòsc,

Passeja.

Cançat pel viatge,

La bauma, la nuèit, lo som, la bèstia…

Ont es passat ?

Cercas e traparàs !

***Adrien Oliver CM2***

**Lo lengatge**

Mon lengatge es la greda sul tablèu negre

Mon lengatge es lo mond dels mainatges

Mon lengatge es dins la natura,

L’aucelum, lo bestium, amai los arbres parlan

Ieu aimi mon lengatge !

***Margot Tanneau CM1***

**Lenga mondiala !**

La dison lenga de bèstias !

Lenga bona pel gos, la vaca, l’aucèl o encara lo tais !

Quora lo vent bufa e que lo freg se sarra

Al canton de la chiminièra

Ven lenga pels mainatges…

Las istòrias s’encadenan, la lenga vira,

Parla de tot !

Ven lenga liura, ven la clau !

***Nil Lorent CM1***

Quand parli soi urosa

quand parli soi motivada

Quand parli soi portaira de lenga

Quand parli soi portaira de vida

Quand parli soi ièu !

***Lola Azéma CM2***

Un drapèl per un pais

Un drapèl per un region

E un drapèl per la lenga

Per dire d’existir !

***Marie El Hachem CM2***

**Caligrama1**

 **Lo barborós**

Roge, negre, brun

Uèlh redond, negre

Vòli e canti

Soi timidòt e fragil

Soi lo barbarós

Soi l’aucèl rós e amorós

***Charlotte Azalbert CM1***

**Caligrama 2**

**La colomba**

Soi la patz

Mai qu’un aucèl blanc, soi un messatge, soi un simbòl, soi un monument

Blanca soi e colomba demorarai

Soi la patz

Soi blanca

Soi a tu coma als autres.

***Lyla Bonillo CM2***

Una lenga per dobrir totas las pòrtas

La del saber

La de la cultura

La de la comunicacion

La de l’amor !

***Arthur Brown CM2***

Pòrti la lenga

Pòrti de vida

Pòrti d’amor

***Lola Azéma CM2***

**Una votz fragila**

La votz fragila

Leugièra coma la pluma

l’aimi

Doça, blosa coma la nèu

Nivola pichona

l’aimi

***Margot Tanneau CM1***

**O**ccitan lenga mieuna

**C**ontenta que soi de la parlar

**C**anti que l’aimi

**I**nternacionala deu èsser

**T**èrra la deu portar

**A**imi l’ausir

**N**ormala deu venir

***Célia Sebain CM2***

Roge e jaune lo drapèl

Lenga enebida un còp èra

Es lenga d’escòla uèi

Curiós non ?

***Célian Pagés CM2***

**L**coma **L**engatge

**E** coma **E**scòla

**N** coma **N**atura

**G** coma **G**loriosa

**A** coma **A**venidor

Cinc letras per dire que t’aimam !

***Arthur Brown CM2***

**Lenga nòstra**

Aquela lenga es nòstra

L’avèm trapada

E la gardarem !

Ne parlarai d’autras, segur,

Mas a l’occitan tornarai !

***Lison Taillefer CM2***

**Lenga**

Qual ten la lenga ten la clau

Qual ten la clau ten la lenga a jamai

Lenga occitana roja coma lo fuòc e jauna coma lo solelh

Un jorn passaràs la pòrta de la libertat !

***Alex Naudy CM1***

**Caligrama 3**

**Lo parpalhòl**

Lo parpalhòl vira coma una planeta

E jamai s’arrèsta

Parpalhòl parpalholeja encara e totjorn

La lenga es embarrada

Parpalhòl, desliura-la !

***Lola Azéma CM2***

**Caligrama 4**

**Lo tocàn**

Quand te gaiti arcolan de colors

Gausi pas te tocar

Rei dels aucèls

A las plumas de seda

Als uèlhs prigonds e sincèrs

Al cant d’aur

Rei dels aucèls siás !

***Sahel Sebain CM1***

Lenga d’òc tant aimada

Lenga blosa e anciana

Lenga de patz

Lenga de òc

Lenga dels òmes liures !

***Charleen Amaru CM2***